Kroniky Amberu

Kroniky Amberu () je kultové dielo fantasy literatúry. Napísal ho americký spisovateľ Roger Zelazny, držiteľ troch ocenení Nebula a šiestich ocenení Hugo. Pozostáva z desiatich dielov pod názvom „Kroniky Amberu“ plus viacerých doplňujúcich poviedok pod inými názvami.

Amber je fantastický príbeh o tom, že skutočné hranice sú tie v našich mysliach a že ten, ktorý pochopil, môže ľahko prekĺznuť pomedzi štrbiny v ľudskom vnímaní. 

Hoci jeho knihy, v tom obobí hlavne na poli sci-fi, už od začiatku prinášali chvály od mnohých kritikov, za vrcholné dielo Rogerovej umeleckej snahy, ktoré ho najviac preslávilo a vynieslo mu nehynúcu lásku fanúšikov po celom svete, sa považuje až desaťdielna fantasy séria Kroniky Amberu.

„Je iba jediný skutočný svet… všetky ostatné sú len tiene.“

 Časti Kroník Amberu 
Kroniky sa delia na dve časti: prvú tvorí pentalógia vedená Corwinom a druhú pentalógia vedená Merlinom (Corwinov syn). Po tom, čo Roger dopísal posledný diel Amberu, uvedomil si niektoré trhliny, ktoré si v príbehu predtým nevšimol, a rozhodol sa napísať rad „objasňovacích“ poviedok. Tie vyšli v českom vydavateľstve Straky na vrbě pod názvom Chodba zrcadel (podľa jednej z poviedok - The Hall of Mirrors).

Jednotlivé diela:

 Kroniky Amberu I. (Corwin) 
 Nine Princes in Amber (1970)- Vládci Stínů/Devět princů Amberu (Classic/Straky na vrbě;Jana Pešková/Michal Ondrašek/Jan Kantůrek, Michael Bronec) 
 The Guns of Avalon (1972) - Zbraně Avalonu (Classic, prekl. Martin Janda)
 Sign of the Unicorn (1975) - Stín Jednorožce (prekl. Zdeněk Hofmann)
 The Hand of Oberon (1976) - Oberonova ruka (prekl. Vladimír Vacek)
 The Courts of Chaos (1978) - Dvory Chaosu (prekl. Martin Janda)

 Kroniky Amberu II. (Merlin) 
 Trumps of Doom (1985) - Trumfy Osudu (Classic, prekl. Věra Šedá)
 Blood of Amber (1986) - Krev Amberu (prekl. Martin Tkaczyk)
 Sign of Chaos (1987) - Znamení Chaosu (prekl. Vlastimil Zuska)
 Knight of Shadows (1989) - Rytíř Stínů (prekl. Kateřina Kurstenová)
 Prince of Chaos (1991) - Princ Chaosu (prekl. Zdeněk Hofmann)

 Poviedky 
 Prologue to Trumps of Doom (1993) - Prolog k Trumfům Osudu
 The Salesman's Tale (1994) - Obchodníkův příběh 
 The Shroudling and the Guisel (1994) - Kryptové a maskan
 Coming to a Cord (1995) - Jak přijít k provázku
 Blue Horse, Dancing Mountains (1995) - Modrý kůň, roztančené hory
 Hall of Mirrors (1996) - Chodba zrcadel

Všetky poviedky, okrem prvej, sa odohrábajú až po Princovi Chaosu. Prológ k Tromfom Osudu časovo stojí medzi I. a II. sériou Kroník.

Poviedky, zahrnuté v zbierke Chodba Zrcadel (Banshies, prekl. Dana Zíbová), rovnako ako aj Kroniky Amberu, vyšli v češtine vo vydavateľstve Classic a Straky na vrbě teraz dokonca načali nové vydanie od prvého dielu - takže všetci neznalci angličtiny, hor' sa do obchodov! Kto chce, cestu si nájde.

Po Rogerovej smrti v roku 1995 spisovateľ John Betancourt napísal trilógiu The Dawn of Amber (Úsvit Amberu), ktorá popisuje udalosti pár storočí pred Nine Princes in Amber. Vedúcou postavou je Oberon, Corwinov otec.

 Šablóna
Šablóna je vo fantasy ságe Amber záhadný labyrint nakreslený na skale, od ktorého sa vyvíjajú všetky svety.

Vytvorený bol majstrom Dworkinom na počiatku sveta, keď majster Dworkin emigroval z Dvorov Chaosu.


Kategória:Roger Zelazny
Kategória:Fantasy